Svrbenie a začervenanie semenníkov u dospelého pacienta.
Dobrý deň,už asi 2 týždne ma trápia začervenané semenníky ktoré svrbia, na začervenanej časti ktorá je trochou zhrubnutá sa tvorí tekutina, sexuálnu partnerku mám jednu už vyše roka, tak myslím že pohlavná choroba to nieje, vedeli by ste odporučiť nejakú mastičku ktorá mi s tým dokáže pomôcť?
Dobrý deň,
ďakujeme za Vašu otázku.
Začervenanie a svrbenie semenníkov môže mať rôzne príčiny. Najčastejšie sa tieto príznaky objavujú v dôsledku nadmerného potenia, alergickej reakcie (na prací prostriedok, aviváž, lubrikačný gél, prezervatív), dermatitídy, či kvasinkovej infekcie. Nakoľko nepopisujete žiadne ďalšie príznaky, nie je možné jednoznačne určiť príčinu svrbenia.
Na liečbu kvasinkovej infekcie je vhodný
Canesten krém
, ktorý má antimykotické účinky. Zvyčajná dĺžky liečby je 1až 2 týždne. Krém sa nanáša 2-3x denne na postihnuté miesta v tenkej vrstve. Na dosiahnutie kompletného uzdravenia sa musí krém používať najmenej tak dlho, ako je uvedené vyššie, a to aj v prípade vymiznutia príznakov. Ak po liečbe nenastane zlepšenie, je potrebné ďalší postup konzultovať s lekárom.
Taktiež je dôležitá dôkladná hygiena, osprchovať sa raz denne a vždy po intenzívnom cvičení, ktoré spôsobuje tvorbu potu. Vhodné je používanie
gélu určeného priamo na intímnu hygienu
. Je potrebné vyhýbať sa tesnému oblečeniu zo syntetických materiálov, lepšie je siahnuť po bavlne, ktorá je dostatočne priedušná.
V prípade, že uvedené opatrenia nebudú efektívne, je potrebné obrátiť sa na lekára.
Prajem Vám skorú úľavu od ťažkostí.
S pozdravom
PharmDr. Patrícia Čečková